CELEX: 62018TN0544
Language: da
Date: 2018-09-13 00:00:00
Title: Sag T-544/18: Sag anlagt den 13. september 2018 — ArcelorMittal Bremen mod Kommissionen

5.11.2018   
            
            
               DA
            
            
               Den Europæiske Unions Tidende
            
            
               C 399/52
            
         
      Sag anlagt den 13. september 2018 — ArcelorMittal Bremen mod Kommissionen
      (Sag T-544/18)
      (2018/C 399/67)
      Processprog: tysk
      
         Parter
      
      
         Sagsøger: ArcelorMittal Bremen GmbH (Bremen, Tyskland) (ved advokaterne S. Altenschmidt og D. Jacob)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås i henhold til artikel 265 TEUF, at Europa-Kommissionen har tilsidesat artikel 52, stk. 2, i Kommissionens forordning (EU) nr. 389/2013 (1), idet den har undladt at give den centrale administrator anvisning om at tage hensyn til den af Forbundsrepublikken Tyskland af 8. februar 2018 meddelte ændring af den nationale tildelingstabel for sagsøgerens anlæg med EU-ID DE000000000000060 i EUTL’en.
               
            
                  —
               
               
                  Subsidiært annulleres Kommissionens afgørelse af 31. august 2018 vedrørende sagsøgerens anmodning af 14. maj 2018.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      Tilsidesættelse af EU-retten
      Sagsøgeren gør gældende, at Kommissionen er forpligtet til at udstede beslutningen i henhold til artikel 52, stk. 2, i forordning nr. 389/2013, da ændringen af den nationale tildelingstabel er i overensstemmelse med de EU-retlige bestemmelser.
      Det gøres endvidere gældende, at det produktrelaterede historiske aktivitetsniveau for produktet sintret malm i henhold til bestemmelserne i Kommissionens afgørelse 2011/278/EU (2) skal fastsættes på grundlag af de vejede mængder sintret malm, der vejes, når sintringsanlægget forlades.
      Endelig er sagsøgeren af den opfattelse, at sintret malm, der efter fremstillingen inden for rammerne af chargetilberedningen på ny sies i højovn, og som igen afgives som genbrugsmateriale i et sintringsanlæg, ikke må fratrækkes ved fastlæggelsen af sintringsanlæggets aktivitetsniveau.
      
         (1)  Kommissionens forordning (EU) nr. 389/2013 af 2.5.2013 om oprettelse af et EU-register i henhold til Europa-Parlamentets og Rådets direktiv 2003/87/EF og Europa-Parlamentets og Rådets beslutning nr. 280/2004/EF og nr. 406/2009/EF, og om ophævelse af Kommissionens forordning (EU) nr. 920/2010 og nr. 1193/2011 (EUT 2013, L 122, s. 1).
      
         (2)  Kommissionens afgørelse 2011/278/EU af 27.4.2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (meddelt under nummer K(2011) 2772) (EUT 2011, L 130, s. 1).